Forskere har fundet de genetiske varianter der forhindrer overvægt

Forskere fra University of Cambridge har opdaget de genetiske varianter, eller mutationer, der beskytter mennesker mod overvægt og følgesygdommene – og de tror på, at opdagelsen kan føre til ny medicin til vægttab.

– De genetiske varianter, der beskytter mod sygdomme, kan bruges som modeller til udviklingen af medicin, der er både mere sikker og mere effektiv, siger Luca Lotta, der er en af forskerne, i en pressemeddelelse.

I et studie, der blev givet torsdag i magasinet Cell, forklarer forskerne hvordan de har analyseret det såkaldte MC4R-gen hos en halv million frivillige, der deltog i undersøgelsen.

Genetisk betinget

Det er ikke nyt, at det specifikke gen har at gøre med overvægt, men igennem den nye research har forskerne fundet 61 distinkte varianter af genet, hvoraf nogle hjælper med at forhindre overvægt. Andre yder beskyttelse mod følgesygdomme, såsom type 2 diabetes og hjertesygdomme.

Studiet leder ikke alene mod ny medicin mod fedme, det kaster også nyt lys på fænomenet.

– Studiet slår fast, at genetikken spiller en enddog meget stor rolle når det handler om overvægt. Nogle mennesker er ganske enkelt heldige at være født med gener, der beskytter dem mod overvægt, forklarer forskerenSadaf Farooqi i meddelelsen.

Forskere har fundet de genetiske varianter der forhindrer overvægt